CELEX: C2007/042/08
Language: et
Date: 2007-02-24 00:00:00
Title: Kohtuasi C-208/05: Euroopa Kohtu (kolmas koda) 11. jaanuari 2007.  aasta otsus (Sozialgericht Berlin'i (Saksamaa) eelotsusetaotlus) — Innovative Technology Center GmbH (ITC) versus Bundesagentur für Arbeit (Töötajate vaba liikumine — Teenuste osutamise vabadus — Siseriiklikud õigusnormid — Liikmesriigi poolt eraõiguslikule töövahendusbüroole sellise tasu maksmine, mis võlgnetakse töövahenduse eest — Töö, mille puhul on sotsiaalkindlustus nimetatud liikmesriigis kohustuslik — Piirang — Õigustatus — Proportsionaalsus)

24.2.2007   
            
            
               ET
            
            
               Euroopa Liidu Teataja
            
            
               C 42/5
            
         Euroopa Kohtu (kolmas koda) 11. jaanuari 2007. aasta otsus (Sozialgericht Berlin'i (Saksamaa) eelotsusetaotlus) — Innovative Technology Center GmbH (ITC) versus Bundesagentur für Arbeit
   (Kohtuasi C-208/05) (1)
   
   (Töötajate vaba liikumine - Teenuste osutamise vabadus - Siseriiklikud õigusnormid - Liikmesriigi poolt eraõiguslikule töövahendusbüroole sellise tasu maksmine, mis võlgnetakse töövahenduse eest - Töö, mille puhul on sotsiaalkindlustus nimetatud liikmesriigis kohustuslik - Piirang - Õigustatus - Proportsionaalsus)
   (2007/C 42/08)
   Kohtumenetluse keel: saksa
   Eelotsusetaotluse esitanud kohus
   Sozialgericht Berlin
   Põhikohtuasja pooled
   
      Hageja: Innovative Technology Center GmbH (ITC)
   
      Kostja: Bundesagentur für Arbeit
   Kohtuasja ese
   Eelotsusetaotlus — Sozialgericht Berlin — EÜ asutamislepingu artiklite 18, 39, 49, 50 ja 87 ning nõukogu 15. oktoobri 1968. aasta määruse (EMÜ) nr 1612/68 töötajate liikumisvabaduse kohta ühenduse piires (EÜT L 257, lk 2; ELT eriväljaanne 05/01, lk 15) artiklite 3 ja 7 tõlgendamine — Siseriiklikud õigusnormid, millega kehtestatakse toetused eraõiguslike töövahendusbüroode kasuks juhul, kui tööotsija sõlmib töölepingu, millega kaasneb sotsiaalkindlustussüsteemiga liitumine — Selliste juhtumite välistamine, mille korral tööleping sõlmitakse tööandjaga, kelle asukoht on teise liikmesriigi territooriumil
   Resolutiivosa
   
               1.
            
            
               EÜ artiklitega 39, 49 ja 50 on vastuolus selline siseriiklik õigusnorm nagu Saksa sotsiaalkindlustusseadustiku III osa paragrahvi 421g lõike 1 teine lause, mis näeb ette, et liikmesriik maksab eraõiguslikule töövahendusbüroole tasu, mis tööotsija võlgneb büroole talle töö vahendamise eest, üksnes tingimusel, et vahendaja leitud töökoha puhul on sotsiaalkindlustus nimetatud riigi territooriumil kohustuslik.
            
         
               2.
            
            
               Siseriiklike õigusnormide tõlgendamine ja rakendamine kooskõlas ühenduse õiguse nõuetega on siseriikliku kohtu ülesanne talle siseriikliku õigusega selles osas jäetud kaalutlusõiguse ulatuses ning juhul, kui selline kooskõlas tõlgendamine ei ole võimalik EÜ asutamislepingu sätete osas, mis annavad üksikisikutele õigusi, mille tagamist nad võivad kohtus nõuda ning mida siseriiklikud kohtud peavad kaitsma, siis on siseriikliku kohtu ülesanne jätta kohaldamata iga siseriiklik õigusnorm, mis on nimetatud sätetega vastuolus.
            
         
      (1)  ELT C 171, 9.7.2005.